
                Municipiul Iaşi

Consiliul Local
HOTĂRÂRE
privind aprobarea trecerii din domeniul public in domeniul privat al Municipiului Iasi a mijlocului fix ’’Suprafata de joc sintetica – Baza sportiva Dumbrava Rosie’’, in vederea casarii 

Consiliul Local al Municipiului Iaşi, întrunit în şedinţa ordinară în data de 01 noiembrie 2021;

Având în vedere Proiectul de hotărâre înregistrat sub nr. 117669 din 22.10.2021, inițiat de Primarul Municipiului Iași ;
Având în vedere avizul favorabil inregistrat sub nr. 332/ 29.10.2021 întocmit de Comisia Juridică și de Disciplină a Consiliului Local al Municipiului Iași;

Având în vedere avizul favorabil inregistrat sub nr. 268 /29.10.2021 întocmit de Comisia Economico Financiara a Consiliului Local al Municipiului Iași;
Având în vedere avizul favorabil inregistrat sub nr. 42 /29.10.2021 întocmit de Comisia pentru Tineret si Sport a Consiliului Local al Municipiului Iași;
Având în vedere Raportul de specialitate nr. 116.813 din 21.10.2021, întocmit de către Serviciul Contabilitate – Directia Generala Economica si Finante Publice Locale;
Având în vedere Raportul de specialitate nr. 117.112 din 21.10.2021, întocmit de către Serviciul Legislatie, Metodologie si Avize Legalitate – Directia Juridica;
Având în vedere referatul de aprobare nr. 115051/18.10.2021, întocmit de Direcţia Evidenta Patrimoniu Public şi Privat; 

Având în vedere Referatul nr. 106360/27.09.2021 a Directiei Exploatare Patrimoniu;

Având în vedere prevederile Ordonantei Guvernului nr. 112/2000 privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ – teritoriale ;

Având în vedere Procedura operationala – CON PO 11/14.01.2020, aprobata la nivelul municipalitatii prin care se stabileste modalitatea de organizare si efectuare a operatiunilor de 

scoatere din functiune/declasarea si casarea mijloacelor fixe, a obiectelor de inventar si a materialelor ce apartin Municipiului Iasi ;

Având în vedere prevederile Hotararii Guvernului nr. 2139/2004 cu privire la duratele normale de funcţionare a mijloacelor fixe;

Având în vedere prevederile Hotararii Consiliului Local nr. 212/2018, privind însuşirea inventarului domeniului public al Municipiului Iaşi, reactualizat, cu modificarile si completarile ulterioare;

Având în vedere prevederile Hotararii Consiliului Local nr. 225/2020, privind actualizarea inventarului domeniului privat al Municipiului Iaşi;
Având în vedere prevederile Legii nr. 52/2003 privind transparenta decizionala in administratia publica, republicata; 
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ;
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;
HOTĂRĂŞTE:
Art. 1. Se aprobă trecerea din domeniul public in domeniul privat al Municipiului Iasi, in vederea casarii, a mijlocului fix ’’Suprafata de joc sintetica – Baza Sportiva Dumbrava Rosie’’, cu valoarea de inventar 647.220,95 lei si numarul de inventar 16968.
Art. 2. Directia Exploatare Patrimoniu va efectua toate demersurile necesare in vederea punerii in aplicare a prevederilor O.G. 112/2000 privind reglementarea procesului de scoatere din functiune, casare si valorificare a activelor corporale care alcatuiesc domeniul public al statului si al unitatilor administrativ – teritoriale, si respectiv a Procedurii operationale – CON PO 11/14.01.2020, aprobata la nivelul municipalitatii, prin care se stabileste modalitatea de organizare si efectuare a operatiunilor de scoatere din functiune/declasarea si casarea mijloacelor fixe, a obiectelor de inventar si a materialelor ce apartin Municipiului Iasi.”

Art. 3. Copie după prezenta hotărâre va fi comunicată : Primarului Municipiului Iaşi;   Direcției Evidentă Patrimoniu Public şi Privat; Directiei Exploatare Patrimoniu; Directiei Generale Economica si Finante Publice Locale; Comisiei de casare numita prin Dispozitia Primarului nr. 204/06.03.2015 (modificata prin Dispozitia 1034/14.09.2020) si Prefectului Județului Iași.
Art. 4. (1) Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de catre Directia Exploatare Patrimoniu, Comisia de casare numita prin Dispozitia primarului nr. 204/06.03.2015 (modificata prin Dispozitia 1034/14.09.2020); Directia Generala Economica si Finante Publice Locale.
(2) Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.
PREŞEDINTE DE ŞEDINŢĂ, 
           
     Contrasemneaza pentru legalitate,
  Bogdan Teodor Crucianu


  Secretar General, Denisa Liliana Ionașcu
      Consilier local, 

